stanford-oval/wikipedia huggingface dataset:
Toko
Arvosteluluokat ja liikkeet

Alokasluokassa suoritetaan seuraavat liikkeet, joiden suoritustapaa arvioi tuomari.
Liikkeet ovat vanhentuneet, uudet säännöt ovat olleet voimassa 1.8.2015 alkaen.
Luoksepäästävyys: Ryhmäliike, jossa koira ja ohjaaja ovat heille osoitetussa paikassa rivissä. Koira on kytkettynä ja istuu tai seisoo ohjaajan vasemmalla puolella, muttei ole käskynalainen. Tuomari lähestyy koiraa edestä ja käsittelee koiraa. Koiran tulee sallia käsittely ollen rauhallinen ja rentoutunut.
Paikalla makaaminen (2 minuuttia): Suoritetaan ryhmäliikkeenä. Koirat ovat rivissä, jossa on 3–6 koiraa, noin 3 metrin välein. Ohjaajat käskevät koirat maahan ja poistuvat heille osoitettuun paikkaan noin 20 metrin päähän koirista. Koirien tulee maata rintamasuunnassa. Ajan tultua täyteen ohjaajat palaavat koirien viereen ja käskevät koiran perusasentoon.
Seuraaminen kytkettynä: Koiran pitää seurata ohjaajan vasemmalla puolella taluttimen kiristymättä. Tuomari tai liikkeenohjaaja ohjaa koirakkoa antamalla käskyjä kääntyä oikeaan tai vasempaa, tekemään täyskäännöksiä, pysähtymään tai juoksemaan. Pysähdyttäessä koiran tulee istuutua perusasentoon ilman erillistä käskyä. Kaikenlainen poikkeaminen toivotusta ihannesuorituksesta alentaa arvosanaa. Ihanteellisessa seuraamisessa koira pitää yllä kontaktia ohjaajaansa ja työskentelee oikealla etäisyydellä motivoituneesti ja tarkasti.
Seuraaminen taluttimetta: Kuten seuraaminen taluttimessa, mutta ilman talutinta.
Maahanmeno seuraamisen yhteydessä: Liike alkaa seuraamisella (noin 10 metriä), jonka jälkeen ohjaaja käskee koiran maahan jatkaen itse kulkuaan (noin 10 metriä) pysähtymättä. Ohjaaja palaa koiran viereen ja käskee sen perusasentoon. Koiran kuuluisi mennä käskyn saatuaan nopeasti ja liikkeensuuntaisesti maahan.
Luoksetulo: Ohjaaja jättää koiran istumaan poistuessaan sen luota hänelle osoitettuun paikkaan (noin 15 m) ja kutsuu koiran luokseen perusasentoon tai eteen istumisen kautta vasemmalle sivulleen.
Seisominen seuraamisen yhteydessä: Liike alkaa seuraamisella (noin 10 metriä), jonka jälkeen ohjaaja käskee koiran seisomaan jatkaen itse kulkuaan (noin 10 metriä). Ohjaaja palaa koiran viereen ja käskee sen perusasentoon. Koiran olisi tarkoitus pysähtyä käskyn saatuaan nopeasti ja liikkeen suuntaisesti seisomaan.
Estehyppy: Ohjaaja käskee koiran hyppäämään esteen yli itsestään poispäin ja käskee koiran seisomaan esteen toisella puolella. Ohjaaja kiertää esteen (kummalta puolelta estettä tahansa) ja asettuu koiran viereen ja käskee sen luvan saatuaan perusasentoon. Esteen korkeuden tulee olla noin koiran säkäkorkeus.
Kokonaisvaikutus: Myös koirakon tekemä kokonaisvaikutus arvioidaan. Tuomari kiinnittää huomiota koiran ja ohjaajan yhteistyöhön, sekä siihen, työskenteleekö koira iloisesti ja halukkaasti.
Liikkeet pisteytetään pisteillä 0; 5; 5,5; 6; 6,5; 7; 7,5; 8; 8,5; 9; 9,5 ja 10. Jokaisella liikkeellä on oma kerroin; mitä vaativampi liike, sen suurempi kerroin. Mikäli liikkeellä on suuri kerroin, sen kokonaisvaikutus yhteispisteissä on suurempi, kuin pienikertoimisella liikkeellä. Tokoa voi harrastaa minkärotuinen koira vaan, myös sekarotuinen.
Eteneminen

Avoimessa, voittaja- ja erikoisvoittajaluokassa liikkeet vaikeutuvat asteittain osan liikkeistä korvautuessa toisilla. Koira saa siirtyä ylempään luokkaan saatuaan yhden 1. tuloksen, eli yli 80 % maksimipisteistä. Koiran on siirryttävä seuraavaan luokkaan viimeistään saavutettuaan kolme 1. tulosta alemmassa luokassa. Kolme 1. tulosta saavutettuaan koira saa koulutustunnuksen, ALO-luokan koulutustunnus on TK1, AVO-luokan TK2 ja VOI-luokan TK3. Korkeimman, eli erikoisvoittajaluokan koulutustunnus on TK4, mutta tässä vaiheessa suurin osa koirista saavuttaa samoilla tuloksilla tottelevaisuusvalion arvon.
Koira saa Suomen tottelevaisuusvalion arvon (FIN TVA), kun sillä on kolme ensimmäistä palkintoa tottelevaisuuskokeen erikoisvoittajaluokassa vähintään kahden eri palkintotuomarin arvostelemana, ja laatuarvostelussa virallisessa näyttelyssä vähintään maininta 'hyvä'.
Suomen tottelevaisuusvalio saa Pohjoismaiden tottelevaisuusvalion arvon saatuaan 1. palkinnon erikoisvoittajaluokassa vähintään kahdessa muussa Pohjoismaassa.
Ulkomainen koira saa Suomen tottelevaisuusvalion arvon, kun se on oman maansa tottelevaisuusvalio ja saa yhden erikoisvoittajaluokan 1. palkinnon Suomessa.
Aiheesta muualla

TOKO-vinkkejä
Kokeiden säännöt  Säännöt vanhentuneet, uudet säännöt olleet voimassa 1.8.2016 alkaen
Toko ja perhoskoirat
Standartti

Standartti (josta on käytetty myös nimitystä standardi tai standertti) on aiemmin varsinkin laivauksessa käytetty puutavaran tilavuusyksikkö. Yksikön nimi pohjautuu englannin sanaan standard; sen lyhenne on std ja monikossa joskus stds.
Tavallisesti käytettiin niin sanottua Pietarin standarttia, joka vastasi sahattua puutavaraa 165 englantilaista kuutiojalkaa eli 4,67203 m3, veistettyä puutavaraa 150 kuutiojalkaa eli 4,24730 m3 tai pyöreää puutavaraa 120 kuutiojalkaa eli 3,398 m3. Eri laatuisille puutavaroille standartti oli määritelty siten, että laivassa yksi Pietarin standartti mitä puutavaraa tahansa vei aina suunnilleen saman verran tilaa.
Kaivos- ja ratapölkkyjen mittaamisessa käytettiin myös niin sanottua Gööteporin standarttia, joka käsitti puutavaraa 180 englantilaista kuutiojalkaa eli 5,097 pinokuutiometriä.
Standardipituus

| --- | --- |
:  Määritelmä: kalan pituus ilman pyrstöevää 
: Wikipediassa ei tällä hetkellä ole varsinaista artikkelia aiheesta Standardipituus. Katso standardipituus Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Tero Mustonen

Tero Mustonen (s. 1976 Tampere) on suomalainen tutkija, kalastaja ja filosofian tohtori. Mustonen on Itä-Suomen yliopiston maantieteen ja historian laitoksen dosentti.
Koulutus ja ura

Mustonen on väitteli filosofian tohtoriksi Itä-Suomen yliopistosta vuonna 2009. Hänen väitöskirjansa titteli oli Karhun väen ajast-aikojen avartuva avara: Paikallisen tiedon olemukset, tulkinnnat, jatkuvuudet ja katkeamiset kolmessa luontaistalousyhteisössä arktisen ilmastonmuutoksen viitekehyksessä.
Hän toimi vuosina 1999–2004 Tampereen ammattikorkeakoulussa ympäristötekniikan opettajana. Mustonen perusti palkitun Lumimuutos-osuuskunnan yhdessä vaimonsa kanssa työskennellessään TAMK:ssa.
Mustonen oli yksi YK:n ilmastopaneeli IPCC:n kuudennen seurantaraportin pääkirjoittajista. Mustonen valittiin pääkirjoittajaksi lähes 3 000 tutkijan joukosta. Hän on toinen IPCC:n ilmastoraportin pääkirjoittajaksi valittu suomalainen tutkija Ilmatieteen laitoksen apulaisprofessori Annalea Lohilan ohella. Mustosen vastuulla olivat raportin Eurooppaa ja arktisia alueita käsittelevä osiot.
Lumimuutos-osuuskunta

Lumimuutos-osuuskunta sai alkunsa vuonna 2000 Tampereen ammattikorkeakoulun hankkeena, jonka tarkoituksena oli edistää yhteistyötä pohjoisten alkuperäiskansojen kanssa ja kerätä havaintoja pohjoisten alueiden ympäristömuutoksista. Hankkeen päätyttyä vuonna 2005 perustettiin osuuskunta Lumimuutos.
Osuuskunnan näkyvimpänä toimintamuotona on ennallistaminen. Osuuskunnan työntekijät ja yhteistyökumppanit suunnittelevat ja toteuttavat muun muassa soiden ennallistamisia ja vesistönsuojelukosteikkoja. Vuoteen 2022 mennessä osuuskunta oli ennallistanut yli 50 kohdetta, joilla oli vaikutuksia noin 31 000 hehtaarin alueelle.
Osuuskunnan toinen toimintamuoto on kalastus, kuten hoitokalastus sekä kalan jalostaminen. Lisäksi Lumimuutos tekee työtä kulttuuriperinteen parissa. Lumimuutos tunnetaan myös arktisesta tutkimustyöstään, kuten hiilimittauksista, joita se tekee yhteistyössä tutkimuslaitosten kanssa.
Lumimuutoksen budjetti on yli 2 miljoonaa euroa. Suojelutyötä rahoittavat muun muassa Finnair sekä Koneen, Nesslingin ja Googlen säätiöt. Toimintaa rahoitetaan myös kalastuksella. Osuuskunta työllistää verkkosivujensa mukaan vuodenajasta tai tarpeesta riippuen 13–30 henkeä. Ulkomailla, esimerkiksi Nigeriassa, Venäjällä, Australiassa ja Uudessa-Seelannissa, toimii parisataa järjestön koordinaattoria ja kumppania.
Tunnustuksia ja palkintoja > Goldman-palkinto

Mustoselle myönnettiin ensimmäisenä suomalaisena Goldman-palkinto huhtikuussa 2023. Palkintoa kutsutaan ”vihreäksi Nobeliksi” ja sen sanotaan olevan maailman merkittävin ympäristöpalkinto. Mustonen sai palkinnon Lumimuutos-osuuskunnan tekemästä ennaltamistyöstä ilmastonmuutoksen ja luontokadon torjumiseksi. Richard ja Rhoda Goldmanin vuonna 1989 perustama Goldman Environmental Prize -palkinto myönnetään vuosittain merkittäville ruohonjuuritason ympäristötoimijoille. Palkinnon arvo on noin 180 000 euroa (200 000 dollaria).
Tunnustuksia ja palkintoja > St Andrewsin ympäristöpalkinto

Vuonna 2022 Lumimuutos-osuuskunnalle myönnettiin St Andrewsin ympäristöpalkinto. 100 000 euron arvoisen palkinnon jakaa skotlantilainen St Andrewsin yliopisto.
Tunnustuksia ja palkintoja > Muita tunnustuksia ja palkintoja

Itä-Suomen yliopiston vuoden alumni (2023)
Tällberg-SNF-Eliasson global leadership prize (2021)
Ekosäätiön Pekka Kuusi -palkinto (2021)
Suomen luonnonsuojeluliiton ympäristöpalkinto vuonna 2021 myönnettiin Osuuskunta Lumimuutokselle ja sen perustajille Kaisu ja Tero Mustoselle.
Julkaisuja

Mustonen, Tero: Tiedon valtapolitiikat hallitustenvälisessä ilmastopaneelissa 2018-2022. Kosmopolis, 1/2023, Vol 53. vsk.  Artikkelin verkkoversio. Viitattu 22.1.2024.
Mustonen, Tero: Peatlands and Associated Boreal Forests of Finland Under Restoration. Arctic Report Card: Update for 2023, 2023.  NOAA. Artikkelin verkkoversio. Viitattu 22.1.2024.
Aiheesta muualla

Lumimuutos-osuuskunta
Sup-lautailu

Suppailua
Sup-lautailu (lyhenne sanoista standup paddleboarding) eli suppailu on Havaijilta peräisin oleva melontalaji, jota harrastetaan laudan päällä seisten; aloittelija voi tosin meloa myös polvillaan. Laudan liike muodostetaan yhdellä airolla melomalla.
Sparks (Nevada)

| Sparks |
| --- | --- |

 Sparks
 Koordinaatit: 39°33′16″N, 119°44′8″W 
Valtio:  Yhdysvallat
Osavaltio:   Nevada
Piirikunta:  Washoen piirikunta
Hallinto:  
 – Pormestari:  Geno Martini
Pinta-ala:  
 – Kokonaispinta-ala:  62,1 km²
 – Josta vettä:  0,1 km² (0,2 %)
Korkeus:  1 225 m
Väkiluku (2008):  89 449
 – Väestötiheys:  1 440,4 as./km²
Aikavyöhyke:  UTC-8
Lempinimi::  "City of promise"
 
 www.ci.sparks.nv.us 
Infobox OKVirheellinen NIMI-arvo: 
Sparks on kaupunki Yhdysvalloissa Nevadan osavaltiossa. Vuonna 2006 siellä arvioitiin asuvan 83 959 henkeä. Se on käytännössä kasvanut yhteen Renon kaupungin kanssa.
Sparks sijaitsee Truckee-joen valuma-alueella lähes 1500 metrin korkeudessa. Siellä vallitsee puoliaavikon kuiva ilmasto. Aurinko paistaa 80 % vuoden päivistä ja neljä vuodenaikaa on erotettavissa toisistaan.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (Arkistoitu – Internet Archive)
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Timothy Greenin erikoinen elämä

| Timothy Greenin erikoinen elämä> The Odd Life of Timothy Green |
| --- | --- |

Ohjaaja:  Peter Hedges
Käsikirjoittaja:  Peter Hedges
Tuottaja:   Scott Sanders  Ahmet Zappa 
Säveltäjä:  Geoff Zanelli
Kuvaaja:  John Toll
Leikkaaja:  Andrew Mondshein
Tuotantosuunnittelija:  Wynn Thomas
Pukusuunnittelija:  Susie DeSanto (käännä suomeksi)
Pääosat:   Jennifer Garner  Joel Edgerton  CJ Adams  Odeya Rush  Dianne West  Rosemarie DeWitt  Ron Livingston  David Morse  Common 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Motion Pictures 
Levittäjä:  Walt Disney Studios Motion Pictures Netflix Fandango at Home (käännä suomeksi) Disney+
Ensi-ilta:  15. elokuuta 2012
Kesto:  105 minuuttia
Alkuperäiskieli:  englanti
Budjetti:  $40 milj.
Tuotto:  $55.3 milj.
Aiheesta muualla
IMDb 
Elonet
AllMovie
Infobox OKNimi-testi OK: 
Timothy Greenin erikoinen elämä (engl. The Odd Life of Timothy Green) on vuonna 2012 ensi-iltansa saanut Walt Disney Picturesin tuottama fantasiaelokuva. Se kertoo maagisesta, esiteini-ikäisestä pojasta, jonka persoonallisuudella ja hyväuskoisuudella on merkittäviä vaikutuksia hänen kotikaupunkinsa ihmisiin.
Juoni

Lapseton pariskunta hautaa pihalleen laatikon, johon he ovat kätkeneet toiveensa unelmapojasta. Tuona yönä salaperäinen nuori poika saapuu täyttämään heidän elämänsä taialla.
Näyttelijät

| 0 | 1 | 2 |
| --- | --- | --- |
|  CJ Adams  | … |  Timothy Green   |
|  Jennifer Garner  | … |  Cindy Green   |
|  Joel Edgerton  | … |  James Green   |
|  Dianne West  | … |  Ms. Crudstaff   |
|  Odeya Rush  | … |  Joni Jerome   |
|  Rosemarie DeWitt  | … |  Brenda Best   |
|  Ron Livingston  | … |  Franklin Crudstaff   |
|  David Morse  | … |  James "Big Jim" Green, Sr.   |
|  Common  | … |  valmentaja Cal   |
|  Shohreh Aghdashloo  | … |  Evette Onat   |
|  M. Emmet Walsh  | … |  Bub-setä   |
|  Lois Smith  | … |  Mel-täti   |
|  Lin-Manuel Miranda  | … |  Reggie   |
|  James Rebhorn  | … |  Joseph Crudstaff   |
|  Michael Arden  | … |  Doug Wert   |
|  Rhoda Griffis  | … |  Dr. Lesley Hunt   |
Vastaanotto

Elokuva oli kohtalainen yleisömenestys, kriitikoiden arviot olivat vaihtelevia.
Aiheesta muualla

Timothy Greenin erikoinen elämä Internet Movie Databasessa (englanniksi)
Supaplex

| Supaplex |
| --- | --- |
Kehittäjä:  Think!Ware Development (käännä suomeksi)
Julkaisija:  Digital Integration
Jakelija:  Steam
Taiteilija:  Michael Stopp (käännä suomeksi)
Ohjelmoija:  Philip Jespersen (käännä suomeksi)
Julkaistu:  1991
Lajityyppi:  pulmapeli
Pelimuoto:  yksinpeli
Alusta:  DOS, Amiga, Atari ST, ZX Spectrum, MS-DOS, Microsoft Windows, macOS, Linux ja AmigaOS
Jakelumuoto:  Levyke ja digitaalinen jakelu
Lisää peliartikkeleitaVideopelien teemasivulla
Supaplex on Michael Stoppin ja Philip Jespersenin ohjelmoima ja Dream Factoryn vuonna 1991 julkaisema Boulder Dash -klooni. Se julkaistiin alun perin Atari ST:lle, Amigalle ja MS-DOS:lle. Pelissä on 111 tasoa.
Pelin idea on, että pelaaja on Murphy, tietokoneen sisälle joutunut hahmo. Sen tehtävänä on poistaa bugeja koneelta keräämällä infotroneja. Tasot koostuvat 60x24 ruudusta. Ne sisältävät pelihahmon ja infotronien lisäksi muun muassa kiviä ja vihollisia.
Sri Lankan läntinen provinssi

Provinssin sijainti
Läntinen provinssi (sinhaliksi බස්නාහිර පළාත, Basnābhira paḷāta, tamiliksi மேல் மாகாணம், Mēl mākāṇam) on yksi Sri Lankan yhdeksästä provinssista. Maakunta koostuu kolmesta piirikunnasta: Colombo, Gampaha ja Kalutara.
Maakunnan pääkaupunki on Colombo, joka on Sri Lankan hallinnollinen pääkaupunki ja kaupallinen keskus. Samassa provinssissa sijaitsee myös Kotte (110 000 asukasta), joka on parlamentin sijaintipaikka ja uusi pääkaupunki.
Vuoden 2012 väestönlaskennan mukaan provinssin väkiluku oli 5 851 130.
Aiheesta muualla

Kuvia tai muita tiedostoja aiheesta Sri Lankan läntinen provinssi Wikimedia Commonsissa
Sri Lankan provinssit
Eteläinen provinssi
Itäinen provinssi
Luoteisprovinssi
Läntinen provinssi
Keskinen provinssi
Keskipohjoinen provinssi
Pohjoinen provinssi
Sabaragamuwa
Uva
Sri Lankan luoteisprovinssi

Provinssin sijainti Sri Lankan kartalla.
Järvi Kurunegalassa.
Luoteisprovinssi (sinhaliksi වයඹ පළාත, Vayam̆ba paḷāta, tamiliksi வடமேல் மாகாணம், Vaṭamēl mākāṇam) on yksi Sri Lankan yhdeksästä provinssista. Sen pääkaupunki on Kurunegala. Provinssi muodostuu Kurunegalan ja Puttalamin piirikunnista.
Vuoden 2012 väestönlaskennan mukaan provinssin väkiluku oli 2 380 861.
Aiheesta muualla

Kuvia tai muita tiedostoja aiheesta Sri Lankan luoteisprovinssi Wikimedia Commonsissa
Sri Lankan provinssit
Eteläinen provinssi
Itäinen provinssi
Luoteisprovinssi
Läntinen provinssi
Keskinen provinssi
Keskipohjoinen provinssi
Pohjoinen provinssi
Sabaragamuwa
Uva
Suomen linnut

Suomen linnut voi tarkoittaa seuraavia:
Suomen linnusto, yleisesti Suomen linnuista
Luettelo Suomen linnuista, Suomessa havaitut lintulajit
Kirjat

Lasse J. Laine, Suomen linnut – Tunnistusopas, Otava, 2015
Lasse J. Laine, Suomen linnut – Harrastajan opas, Otava, 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen linnut”, voi hakea sivunnimihaulla, laajalla sivunnimihaulla tai tekstihaulla.
Sydämeni valtias

| Sydämeni valtias> Mr. Imperium |
| --- | --- |

Ohjaaja:  Don Hartman
Käsikirjoittaja:  Edwin H. Knopf Don Hartman
Tuottaja:  Edwin H. Knopf
Säveltäjä:  Bronisław Kaper
Kuvaaja:  George J. Folsey
Leikkaaja:  George White
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Kesto:  87 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Sydämeni valtias (Mr. Imperium tai You Belong to My Heart) on Don Hartmanin ohjaama yhdysvaltalainen romanttinen, musiikkipitoinen draamaelokuva vuodelta 1951. Sen pääosia näyttelevät Lana Turner ja amerikanitalialanen oopperabasso Ezio Pinza.
Tarinassa yhdysvaltalainen yökerholaulajatar rakastuu Välimeren-lomallaan häntä liehittelevään pikkuvaltion kruununprinssiin.
Elokuvaa markkinoitiin Metro-Goldwyn-Mayerin musikaalina, mutta musiikin osuus on varsin pieni lukuun ottamatta Ezio Pinzan muutamaa laulua. Arvostelijat pitävät elokuvan tarinaa kovin kevyenä ja ennalta-arvattavana.
Elokuva on tekijänoikeuksista vapaa ja katsottavissa muun muassa Internet Archivessa ja YouTubessa.
Aiheesta muualla

Sydämeni valtias Internet Movie Databasessa (englanniksi)
Standertskjöldin talo

Standertskjöldin talo voi tarkoittaa ainakin seuraavia:
Helsingissä

Eversti Hugo Standertskjöldin 1883–1931 omistamaa taloa osoitteessa Pohjois-Esplanadi 3 (nykyinen Korkein oikeus)
Kenraaliluutnantti Carl August Standertskjöldin 1885 rakennuttamaa taloa osoitteessa Pohjoisranta 4
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Standertskjöldin talo”, voi hakea sivunnimihaulla, laajalla sivunnimihaulla tai tekstihaulla.
Sweet but Psycho

| ”Sweet but Psycho” Ava Max |
| --- | --- | --- |

Singlen tiedot
 Albumilta: Heaven & Hell
 Julkaistu: 17. elokuuta 2018
 Formaatti: CD single, digitaalinen lataus, suoratoisto
 Tuottaja(t): Cirkut
 Tyylilaji: pop, tanssipop, elektropop
 Kesto: 03.07
 Levy-yhtiö: Atlantic Records
Ava Maxin muut singlet
| ”Into Your Arms” 2018 | ”Sweet but Psycho” 2018 | ”Make Up” 2018 |
Sweet but Psycho on yhdysvaltalaislaulaja Ava Maxin kappale, jonka julkaisi Atlantic Records singlenä 17. elokuuta 2018. Se on artistin ensimmäinen single hänen ensimmäiseltä studioalbumiltaan Heaven & Hell. Kappaleen ovat sanoittaneet Max, Madison Love ja Cirkut, joista viimeisin myös tuotti sen.
Julkaisun jälkeen kappale ilmaantui monille Spotifyn soittolistoille ja Viral Chartin listoille sekä saavutti singlelistan ensimmäisen sijan 22 eri valtiossa, kuten Saksassa ja Isossa-Britanniassa, joissa se pysyi neljä viikkoa listan kärjessä. Se oli hänen ensimmäinen kappaleensa, joka pääsi singlelistan kymmenen parhaan joukkoon myös Yhdysvalloissa, jossa se pääsi sijalle 10. Kesäkuussa 2019 kappale oli ollut Unkarissa Hungarian Stream Top 40 -listan ensimmäisellä sijalla 19 viikon ajan ja siitä tuli vuoden 2019 soitetuin radiokappale kyseisessä valtiossa. ”Sweet but Psycho” oli vuoden 2019 menestynein kappale myös Sloveniassa. Kappale myi platinaa tai enemmän seitsemässätoista eri valtiossa, joista Brasiliassa ja Puolassa jopa timanttia. Kappale voitti palkinnon vuoden 2019 LOS40 Music Awardseissa kategoriassa ”Paras kansainvälinen kappale”.
Käännös suomeksi
Stefan Karlsson (jääpalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. maaliskuuta 1957 (ikä 67)
Syntymäpaikka: Söderhamn, Ruotsi
Pelipaikka: Valmentaja
Seura
Seura:  Ruotsi
Seurat
| Vuodet | Seura | O | (M) |
| 1974–1979 | Brobergs IF, Söderhamn | - | (-) |
| 1979-1983 | IF Boltic, Karlstad | - | (-) |
| 1983-1989 | Vetlanda BK | - | (-) |
Maajoukkue
| 1976-1989 |  Ruotsi | 101 | (-) |
Valmennusura
1995-1999:  Ruotsin jääpallomaajoukkue
1999-2006:  Hammarby IF, Tukholma
2006-2007:  Hammarby IF (joukkueenjoht.)
2007-2009:  Brobergs IF
2009-2012:  Hammarby IF, Tukholma
2012-2016:  IFK Vänersborg
 Seurajoukkueuran tilastot kattavat vain kansalliset sarjat, päivitetty 15.1.2021.  Maajoukkueuran tilastot päivitetty 15.1.2021.
Stefan Karlsson (s. 12. maaliskuuta 1957 Söderhamn) on entinen ruotsalainen jääpalloilija ja jääpallovalmentaja.
Hän aloitti pelaajauransa kotipaikkakuntansa Söderhamnin Brobergs IF:njoukkueessa 17-vuotiaana. Viiden Broberg-vuoden aikana hän oli voittamassa seuralleen kaksi Ruotsin mestaruutta keväällä 1976 ja 1977. Kevään 1979 IF Bolticille kärsityn finaalitappion jälkeen hän siirtyi itse Karlstadiin IF Bolticin riveihin ja oli voittamassa seurassa neljä seuraavaa Ruotsin jääpallomestaruutta 1980-1983. Menestyksellisen Boltic-kauden jälkeen hän siirtyi syksyllä 1983 Vetlanda BK:n riveihin. Vetlandassa hän voitti keväällä 1986 seuran ensimmäisen Ruotsin jääpallomestaruuden, joka oli hänelle jo ennätyksellinen 7. mestaruus. Hän jatkoi Vetlandassa kevääseen 1989, jona aikana hän oli häviämässä loppuottelut keväällä 1988 entiselle seuraalleen IF Bolticille ja keväällä 1989 Västerås SK:lle. Sen jälkeen hän lopetti pelaajauransa.
Stefan Karlsson aloitti maaottelu-uransa poikamaajoukkueissa ja esiintyi ensimmäisen kerran miesten maajoukkueessa 1976. Hän pelasi vuoteen 1989 päättyneellä urallaan 101 maaottelua. Hän oli kuusissa MM-kisoissa ja saavutti kolme MM:ää vuosina 1981, 1983 ja 1987.
Valmentajan uransa Karlsson aloitti vuonna 1995 Ruotsin maajoukkueessa, jota hän valmensi seuraavat neljä kautta. Sinä aikana hänen ryhmänsä saavutti kultaa 1997 ja pronssia 1999. Sen jälkeen hän siirtyi tukholmalaisen pääsarjaseuran Hammarby IF:n eli "Bajenin" valmentajaksi seuraavaksi seitsemäksi kaudeksi. Tänä aikana hän vei Hammarbyn loppuottelun neljänä kautena eli 2000-2004, mutta kaikissa neljässä loppuottelussa 2000, 2001, 2003 ja 2004 tuli Hammarbylle tappio. Kauden 2006-2007 hän toimi vielä seuran joukkueenjohtajana. Kaudet 2007-2009 hän valmensi kasvattajaseuurassa Brobergissä, joka pääsi pudotuspeleihin, mutta tie katkesi molempina kausina Västeråsia vastaan. Syksyllä 2009 Karlsson palasi takaisin Hammarbyn valmentajaksi. Tällä kerralla menestys oli parempi, sillä keväällä 2010 Hammarby voitti Bollnäsin ja toi näin 78 vuoden jälkeen Ruotsin jääpallomestaruuden tukholmalaisseuralle. Kolmen Hammarby-valmentajavuoden jälkeen hän siirtyi IFK Vänersborgiin valmentajaksi. Vänersborgissa ei kuitenkaan tullut menestystä ja näin hänet erotettiin hänen viidennen Vänersborg-kautensa alussa joulukuussa 2016.
Saavutukset

Pelaajana
Maajoukkueessa
3 MM-kultaa: 1981, 1983 ja 1987
2 MM-hopeaa: 1979 ja 1985
1 MM-pronssi: 1989
Seurajoukkueissa
7 Ruotsin mestaruutta: 1976, 1977 Brobergin riveissä, 1980, 1981, 1982 ja 1983 Bolticin riveissä ja 1986 Vetlandan riveissä
3 Ruotsin mestaruushopeaa: 1979 Brobergin riveissä, 1988 ja 1989 Vetlandan riveissä,
6 Jääpallon maailmancup-mestaruutta: 1975, 1977, 1978 Brobergin riveissä sekä 1980, 1981 Bolticin riveissä ja 1988 Vetlandan riveissä
2 Jääpallon Euroopan cup-mestaruutta: 1981 ja 1982 Bolticin riveissä
Valmentajana
MM-kulta: 1997
MM-pronssi: 1999
Ruotsin mestaruus: 2010 Hammarbyn riveissä
4 Ruotsin mestaruushopeaa: 2000, 2001, 2003 ja 2004 Hammarbyn riveissä
Henkilökohtaisesti
Ruotsin jääpallon Stora Grabbar #175